ብምባል፡ ናብ ጸረ ብልሽውና ቅሬታና ኣእቲና ነይርና" ይብላ። እዛ ብሓድሽ ኣመራራሓ እትምራሕ ዘላ ማሕበር ብዘይካ እቲ ኣብ ፈለማ ዝተኻየደ መድረኽ መተኣኻኸቢ እቶት፡ ካልእ መድረኽ ኣይወደበትን። እቲ ስራሕ ስለምንታይ እዩ ዝሒሉ ንዝብል ሕቶ፡ ወይዘሮ ዘውዱ፡ "ኣብዚ እዋን ኣብ ውድብን ክልልን ዘሰክፍ ኩነታት ስለዝተፈጠረ ቀስ ኢልና ኢና ክንርእዮ" ክብላ ይምልሳ። መግለጺ ስእሊ, ኣካያዲት ስራሕ 'ማሕበር ሰብፀጋ ዕድመ ደቂኣንስትዮ ተጋደልቲ ህወሓት' ወይዘሮ ዘውዱ ገብሩን (ፀጋም) ተጋዳሊት ለተርፍኤል ተስፋይን ( የማን) ኣብዚ ጉዳይ ስሞም ዝተልዓሉ፡ ሕዚ ኣማሓዳሪ ዞባ ማእኸል ትግራይ ዘለው ኣይተ እያሱ ተስፋይ፡ "እታ ማሕበር ነፃ ስለ ዝኾነት፡ ኣብዞም ዝተልዓሉ ጥርዓናት ዝፈልጦ ጉዳይ የብለይን፡ ኩሉ ፃዕዳ ሓሶት እዩ። ንሕና ብዓቕምና ንሕግዝን ንመክርን ጥራሕ ኢና ነይርና። ቤት ፅሕፈት ህወሓት ኮነ ኣነ ኣብ ናይ ማሕበር ጉዳይ ኣቲና እዚ ግበሩ፡ እዚ ኣይትግበሩ ኣይንብልን ኢና" ክብሉ ምላሽ ሂቦም። ብዛዕባ ናይ ብርሃ ውልቃዊ ኩነታት ኮነ ብዛዕባ ምቕያር ስም ማሕበር እውን ምንም ከምዘይፈልጡ ሓቢሮም። ብዛዕባ እቲ ካብ ርእሰ ምምሕዳር ክልል ትግራይ ነታ ማሕበር ዝተዋህበ መብጽዓ ፍርቂ ሚልዮን ናብ ቤት ጽሕፈት ህወሓት ዝተመልሰ ገንዘብ ከኣ፡ "ብሕጊ፡ ገንዘብ ካብ መንግስቲ ናብ ፓርቲ ኣይኣቱን፤ እንተኣትዩ እውን ጌጋ ኣሎ ማለት እዩ። ፋይናንስ ህወሓት ክሕተቱ ይኽእሉ እዮም። እቲ ዝበሃል ዘረባ ጸለመ እዩ" ክብሉ ሓቢሮም። ኣብቲ ማሕበር ብዝተፈጠረ ሕንፍሽፍሽ ነብሳን ኣባልነታን ዘግለለት ተጋዳሊት ለተርፍኤል ተስፋይ ፡ "ምጥያስ እቲ ማሕበር ንመንግስትን ውድብን ዝሕግዝ እዩ ነይሩ። ይኹን'ምበር ኢዶም እናእተው ስለዘዳኸሙዎ ኣባልነተይ ስሒበ" ትብል። ተጋዳሊት ብርሃ ኣፅበሃ ንዘጋጠማ ጸገም ከኣ "ኣብ ኣመራርሓ ህወሓት ዘሎ ሕመቕ ዘርኢ እዩ" ትብል። ሓድሽ መገዲ ህወሓት፡ ናበይ የብል?
